Cilat janë prirjet teknologjike për vitin 2012
Midis më të rëndësishmeve janë: rrjeti i internetit 4G, tableta leximi me ngjyra si dhe një aparat kafeje.
Tani që shitja e muzikës dixhitale po tejkalon atë të disqeve të albumeve, brezi i ri i adhuruesve të muzikës dëshiron të ketë cilësinë më të mirë të mundshme të tingujve. Kufjet e krijuara nga stilistë modernë janë një nga mjetet më në modë për momentin. Gennaro Castaldo, zëdhënës i dyqanit me pajisje muzikore dhe elektronike HMV, thotë se për shkak të situatës së vështirë ekonomike njerëzit kërkojnë pajisje luksi që nuk janë tepër të shtrenjta dhe kufjet sipas tij hyjnë në këtë kategori. thotë zoti Castaldo. Modeli i kufjeve Beats janë nxjerrë në treg nga producenti i muzikës hip hop Dr Dre. Ato janë të specializuara për dëgjimin e muzikës në formatin dixhital. Shumë të preferuar nga blerësit janë edhe kompjuterat tabletë. Viti 2011 ishte një vit shumë i suksesshëm për pajisjet kompjuterike me përdorim prej ekranit. Në treg doli modeli i dytë iPad-it, i kompanisë Apple, si dhe pati modele konkurrente të Asus, BlackBerry dhe Samsung. Megjithatë, pritet që gjatë këtij viti disa prej konkurrentëve të kompanisë Apple të dalin nga tregu për shkak të suksesit tepër të lartë të iPad-it. Parashikimi për televizorët 3 dimensionalë në vitin 2010 ishte se do të ishin një produkt i suksesshëm në vitin në vazhdim por ata nuk arritën ta bënin për vete publikun. Edhe pse ulja e çmimeve të pajisjeve të nevojshme për përdorimin e televizorëve 3D duket të ketë shtuar shitjen e tyre, Duncan Bell, redaktor i revistës mbi teknologjinë T3, thotë se suksesi i tyre nuk është aspak bindës. Sipas zotit Bell arsyeja kryesore është mungesa e programeve të transmetimit në format 3 dimensional. Kompania e shitjeve në internet Amazon njoftoi se gjatë periudhës së festave të fundvitit arriti të shiste më tepër se 1 milionë tableta leximi Kindle në javë. Këto shifra vazhduan për rreth tre javë. Por viti 2012 do të jetë i rëndësishëm për Amazon, ndërkohë që kompania promovon versionin me ngjyra të pajisjes e quajtur Kindle Fire. Tableta Kindle Fire u nxor në treg në Shtetet e Bashkuara më 15 nëntor të vitit të kaluar me një çmim prej 199 dollarësh, shumë më pak se çmimi i iPadit. Industria e teknologjisë së komunikacionit po përgatitet për një përhapje të gjerë të rrjetit të internetit 4G. Duke pasuar atë 3G, rrjeti i ri i internetit pa fije do të bëjë të mundur një shpejtësi shkarkimi prej rreth 100 Mbit në sekondë. Në panairin e pajisjeve elektronike i zhvilluar në Las Vegas në fillimin e vitit 2011, drejtori ekzekutiv i kompanisë Verizon Ivan Seidenberg u shpreh mjaft optimist. Por jo të gjitha krijimet në teknologji janë të domosdoshme. Mendoni se ajo që ju duhet është pikërisht një aparat për bërjen e kafesë i cili lexon shenjat e gishtave dhe përgatit pijen tuaj të preferuar? Shanset janë që jo. Por Duncan Bell thotë që ekspresi Philips Saeco Xelsis do të jetë një nga pajisjet më interesante për vitin 2012. Nëse jeni përgjumësh në mëngjes dhe mendja juaj ende muk punon siç duhet, ndoshta thjesht vendosja e gishtit përballë skanerit është mënyra më e mirë për të nisur ditën.